ກໍາລັງພິເສດປາກິສຖານ 21 ຄົນ ທີ່ຖືກລັກພາຕົວໄປ ຖືກຂ້າຕາຍ
21 ຄົນ ​ໃນ​ສະມາ​ຊິກ​ ກອງ​ກໍາລັງ​ພິ​ເສດ​ເຄິ່ງທະຫານ 23 ຄົນ ທີ່ຖືກລັກພາຕົວ​ໄປ ໃນວັນພະຫັດ ຜ່ານມາ ຢູ່ໃກ້ ເມືອງ Peshawar ນັ້ນ ​​ຖືກຍິງຕາຍ.
ບັນດາເຈົ້າໜ້າທີ່ປາກິສຖານກ່າວວ່າ ໄດ້ມີການພົບເຫັນສະ ມາຊິກຂອງກອງກໍາລັງພິເສດເຄິ່ງທະຫານ 21 ຄົນ ໃນຈໍານວນ 23 ຄົນ ທີ່ຖືກພວກຫົວຮຸນແຮງ ລັກພາຕົວໄປ ໃນວັນພະຫັດ ຜ່ານມາຢູ່ໃກ້ ເມືອງ Peshawar ນັ້ນ ໃນສະພາບຖືກຍິງຕາຍ ເຈົ້າໜ້າທີ່ກ່າວວ່າ ທະານສອງຄົນລອດຊີວິດມາໄດ້ ຊຶ່ງຜູ້ນຶ່ງ ຖືກພົບເຫັນຍັງມີຊີວິດຢູ່ແຕ່ບາດເຈັບ ແລະໄດ້ຖືກນໍາສົ່ງໂຮງ ໝໍເພື່ອປິ່ນປົວແລ້ວ ສ່ວນອີກຄົນນຶ່ງຫລົບໜີອອກມາເອງໄດ້ ພວກຕາລີບານໄດ້ອ້າງເອົາຄວາມຮັບຜິດຊອບສໍາລັບການລັກ ພາໂຕພວກທະຫານເຫລົ່ານັ້ນໄປ ໂຄສົກຂອງລັດຖະບານທ້ອງຖິ່ນ ທ່ານ Naveed Akbar Khan ເວົ້າ ວ່າ ເຈົ້າໜ້າທີ່ໄດ້ພົບເຫັນສົບພວກເສຍຊີວິດໃນເຊົ້າວັນ ອາທິດມື້ນີ້ ຢູ່ ໃນເຂດ Jabai ຂອງເຂດແນວໜ້າ ຫລື Frontier Region ໃກ້ກັບເມືອງ Peshawar ພວກກ່ຽວໄດ້ຖືກຈັບໂຕໄປ ໃນຕອນເຊົ້າວັນພະຫັດຜ່ານມາ ເວລາພວກຫົວຮຸນແຮງ ທີ່ ຕິດອາວຸດຢ່າງໜັກທໍາການໂຈມຕີດ່ານຍາມ ຊາຍແດນ ສອງແຫ່ງ ຢູ່ໃນແຂວງ Paktunkhwar